stanford-oval/wikipedia huggingface dataset:
אחשלירוח (סדרה)
דמויות ושחקנים > דמויות משניות

עלמה (מאי רול) – חברה לשעבר של גיא, שרצתה להיפרד ממנו כי בניגוד אליה הוא לא עושה כלום, אבל כשהיא מחליטה לחזור להיות יחד, גיא נפרד ממנה כי הבין שייעודו הוא לא לעשות שום דבר.
ערבה (עמנואל לוי; עונה 2) – רוח שרודפת את סנאית כל עוד היא גרה בדירה ששכרה ממחלוף.
מישהי (ירדן לויתן) – אחראית על הטוב בעולם. בתחילת הסדרה היא לא זוכרת כלום מכיוון שאיבדה את הזיכרון, אך נזכרת לאחר כמה פרקים. חושבת שצריך שיהיה רק טוב בעולם, ורוצה להביס את רועי, שחושב ההפך.
רועי (לי בירן) – אחראי על הרוע בעולם. גייס את מחלוף השודד כדי שימכור דירות לעצלנים וככה רועי יוכל לחסל אותם עוד כשהם בבית.
מחלוף השודד (טל טירנגל) – עובד אצל רועי. מוכר דירות במחיר מפוקפק כדי למכור אותן לאנשים עצלנים ("נבחרים") ואז נותן לרועי להרוג אותם כדי שלא יפריעו לו במזימתו להפוך את העולם לרע.
ה"ביני קושילופ" (יניב פולישוק) – השד שנולד מהבטן של ארז. הוא נכנס לארז אצל שומרת הנשמות, ונולד כשד משמיד יקומים ומושמד על ידי השום דבר בפרק האחרון של הסדרה. שמו הוא סיכול אותיות לשם של השחקן יניב פולישוק.
דמויות ושחקנים > דמויות אורחות

תובל שפיר (בתפקיד עצמו) – מלצר בחנות בה גיא אכל כמה פעמים. מתלונן על התפקיד הגרוע שלו בסדרה.
עודד פז (בתפקיד עצמו) – מופיע בפרק 8 ורוצה לאחד את הפיג'מות.
אילן רוזנפלד (בתפקיד עצמו) – מנסה לעצור את עודד בפרק 8.
שומרת הנשמות (נועה תדהר) – מופיעה בעונה השנייה בתור האחת ששומרת את הנשמות של כל אדם/רוח.
אליאנה תדהר (בתפקיד עצמה) – מופיעה בפרק 6 של העונה הראשונה במעלית.
אלוהים (יובל סגל, כקול בלבד) – מתלונן על בדידותו (שהרי אין עוד מלבדו) בפני הדמויות בסדרה ובפני הצופים.
נתן (יובל סגל) – דמות מהסדרה הפיג'מות. גר בקומה מתחת לדירה של גיא וארז.
מאיר (כקול בלבד) – אביהם של מישהי רועי וארז. יצר ביחד עם אשתו לבנה את היקום.
לבנה (כקול בלבד) – אימם של מישהי רועי וארז. יצרה ביחד עם בעלה מאיר את היקום.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 12 | 12 | 23 בספטמבר 2019 | 31 באוקטובר 2019 |
|  | 2 | 12 | 12 | 18 בנובמבר 2019 | 26 בדצמבר 2019 |
שתי עונות הסדרה צולמו לאורך 2019, העונה הראשונה עלתה בספטמבר עד סוף אוקטובר, והעונה השנייה עלתה באותה השנה; בנובמבר עד סוף דצמבר. הפרקים עלו בימים שני וחמישי כל שבוע.
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי |
| --- | --- | --- | --- |
| 1 | 1 | מחלוף השודד | 23 בספטמבר 2019 |
| 2 | 2 | החופף מחופף חופף | 26 בספטמבר 2019 |
| 3 | 3 | גיא מת?! | 30 בספטמבר 2019 |
| 4 | 4 | הוא לא עומד בזה יותר | 3 באוקטובר 2019 |
| 5 | 5 | מלחמה! | 7 באוקטובר 2019 |
| 6 | 6 | נפרדו דרכם!!! | 10 באוקטובר 2019 |
| 7 | 7 | הזיה!!! | 14 באוקטובר 2019 |
| 8 | 8 | הפיג'מות חוזרים?! | 17 באוקטובר 2019 |
| 9 | 9 | מגלה את האמת! | 21 באוקטובר 2019 |
| 10 | 10 | מי הולך לנצח??? | 24 באוקטובר 2019 |
| 11 | 11 | הפרק שבטוח תבכו בו! | 28 באוקטובר 2019 |
| 12 | 12 | איך ממשיכים מפה?!! | 31 באוקטובר 2019 |
פרקים > עונה 2

| מספר הפרק (בעונה) | מספר הפרק (בסדרה) | שם הפרק | תאריך שידור מקורי |
| --- | --- | --- | --- |
| 1 | 13 | שומרת הנשמות | 18 בנובמבר 2019 |
| 2 | 14 | הרוע משתלט!!! | 21 בנובמבר 2019 |
| 3 | 15 | השד!!! | 25 בנובמבר 2019 |
| 4 | 16 | סליחה תובל... | 28 בנובמבר 2019 |
| 5 | 17 | ארז בהריון??? | 2 בדצמבר 2019 |
| 6 | 18 | תקפו את גיא! | 5 בדצמבר 2019 |
| 7 | 19 | ארז עוזב!!! | 9 בדצמבר 2019 |
| 8 | 20 | גיא מתאהב? | 12 בדצמבר 2019 |
| 9 | 21 | השד מתעורר!! | 16 בדצמבר 2019 |
| 10 | 22 | מחפשים את ארז!!! | 19 בדצמבר 2019 |
| 11 | 23 | השד נולד: סוף היקום | 23 בדצמבר 2019 |
| 12 | 24 | סוף היקום?! | 26 בדצמבר 2019 |
Rhapsody Originals

Rhapsody Originals הוא המיני-אלבום השני של הזמרת-יוצרת האמריקאית טיילור סוויפט. המיני-אלבום יצא לאור בנובמבר 2007, על ידי חברת התקליטים ביג משין רקורדס, בסמוך לצאת המיני-אלבום השני שלה, The Taylor Swift Holiday Collection. המיני-אלבום יצא בחסות החברה רפסודי, ששינתה את שמה לנאפסטר.
המיני-אלבום כולל בתוכו ארבע גרסאות אקוסטיות של הסינגלים הראשונים שלה.
רקע והפקה

סוויפט פיתחה עניין בשלב מוקדם של חייה במוזיקת קאנטרי ובכתיבת שירים. כשהייתה בת אחת-עשרה, היא ומשפחתה בקרו בפעם הראשונה בנאשוויל, טנסי, בניסיון להשיג חוזה הקלטה, אך ללא הצלחה. חברות התקליטים לא התעניינו בה משום שהייתה צעירה מדי. סוויפט אמרה מאוחר יותר בנוגע לחברות התקליטים שדחו אותה. עם זאת, הוציאה בשנת 2006 את אלבום הבכורה שלה Taylor Swift, שזכה להצלחה רבה. מתוך האלבום, הוציאה חמישה סינגלים, אשר ארבעה מתוכם נכללו במיני-אלבום הזה.
גרסאות

המיני-אלבום הוקלט מחדש בצורה של אלבום הופעה, היות שסוויפט הקליטה את רצועות האלבום בשידור חי בגרסאות אקוסטיות. הרצועה הראשונה "Tim McGraw" היא סינגל הבכורה של סוויפט. הרצועה השנייה "Teardrops on My Guitar" היא הסינגל השני של סוויפט, והיא קוצרה מהגרסה המקורית. הרצועה השלישית "Our Song" היא הסינגל השלישי של סוויפט, וגם היא קוצרה מהגרסה המקורית. הרצועה הרביעית והאחרונה "Should've Said No" היא הסינגל החמישי של סוויפט, תוך שאורכה הוגדל מזה המקורי.
בנוסף לכך, החליטה סוויפט שלא להקליט את "Picture to Burn" עבור המיני-אלבום, אף על פי שהוא יצא כסינגל מ-Taylor Swift.
רשימת רצועות

| Rhapsody Originals> מס' | Rhapsody Originals> שם | Rhapsody Originals> משך | Rhapsody Originals>  | Rhapsody Originals>  | Rhapsody Originals>  | Rhapsody Originals>  | Rhapsody Originals>  | Rhapsody Originals>  | Rhapsody Originals>  |
| --- | --- | --- | --- | --- | --- | --- | --- | --- | --- |
| 1. | Tim McGraw  | 3:54 |  |  |  |  |  |  |  |
| 2. | Teardrops on My Guitar  | 3:29 |  |  |  |  |  |  |  |
| 3. | Our Song  | 3:26 |  |  |  |  |  |  |  |
| 4. | Should've Said No  | 4:28 |  |  |  |  |  |  |  |
| משך כולל: | משך כולל: | 14:37 |  |  |  |  |  |  |  |
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |
| --- | --- | --- |
|  ארצות הברית | בילבורד 200 | – |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | נובמבר 2007 | תקליטור • הורדה דיגיטלית | ביג משין |  |
הערות שוליים

1 2 3  Taylor Swift Album: “Rhapsody Originals”, BestCountrySingers.com (באנגלית)
1 2 3 4 5 6 7 8 9  Rhapsody Originals (Exclusive) by Taylor Swift, web.archive.org, ‏2018-02-02
↑  The Taylor Swift Holiday Collection - Taylor Swift | Songs, Reviews, Credits | AllMusic (באנגלית), נבדק ב-2021-01-28
↑  Ben Popper, Rhapsody rebrands itself as Napster because ¯\_(ツ)_/¯, The Verge, ‏2016-06-14 (באנגלית)
↑  Release group “Rhapsody Originals” by Taylor Swift - MusicBrainz, musicbrainz.org
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
טוביה בהרי"ר

| --- | --- |
הרב טוביה בהרי"ר, 24 במרץ 1977
הרב טוביה בהרי"ר, 24 במרץ 1977
 לידה:  30 בנובמבר 1936 ט"ז כסלו תרצ"ז תל אביב
 פטירה:  11 בפברואר 2023 (בגיל 86) כ' שבט תשפ"ג בני ברק
 מדינה:  ישראל
 מקום מגורים:  נשר, בני ברק
 
 הרב הראשי האשכנזי של נשר
הרב טוביה בהרי"ר במרכז עם ישראל קולס וישראל קלרטג ב־24 במרץ 1977
הרב טוביה בהרי"ר (30 בנובמבר 1936, ט"ז בכסלו ה'תרצ"ז – 11 בפברואר 2023, כ' בשבט ה'תשפ"ג) היה הרב הראשי האשכנזי של נשר בין השנים 1973–2008.
קורות חיים

בהרי"ר נולד בתל אביב לאברהם ישראל בהרי"ר. למד בישיבת היישוב החדש בתל אביב בשנים 1950–1953, ואחר כך בשנים 1953–1959 בישיבת סלבודקה בבני ברק. בהרי"ר התחתן בשנת 1959 ונולדו לו שמונה ילדים.
כיהן כרב הראשי האשכנזי של נשר בשנים 1973–2008 בחלק מהזמן המקביל לרב מרדכי בר מוחא ששימש כרבה הספרדי הראשי של העיר נשר. בזמן כהונתו התגורר בתל חנן. בית הכנסת המרכזי שבו שימש היה "אוהל קדושים", שכן ברחוב הפועל במרכז תל חנן (היום רחוב הרב מרדכי בר מוחא). הוא הקים כולל הפועל בשטח בית הכנסת. לאחר שעזב את כהונתו כרב המשיך להתגורר בנשר, ובשנת 2013 עזב את נשר ועבר להתגורר בבני ברק.
נפטר במרכז רפואי מעיני הישועה בבני ברק ב-11 בפברואר 2023, כ' בשבט ה'תשפ"ג.
הערות שוליים

↑  על פי מנחם מליק, שם המשפחה הוא ראשי תיבות של "בן הרב יהושע ראביצער" (רוביק רוזנטל,הנזיר המילונאי בעקבות הערבית הפלסטינית).
אלפרוזאורוס

| אלפרוזאורוס |
| --- | --- |
 
תקופה
יורה עליון, 154–150 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
אינפרא־סדרה:: צרטוזאוריה
משפחה:: נואזאוריים
סוג:: אלפרוזאורוס
מין:: Elaphrosaurus bambergi
שם מדעי
 Ceratosaurus ‏יאננש, 1920

שחזור אפשרי
אלפרוזאורוס (שם מדעי: Elaphrosaurus; מילולית: "לטאה קלת רגליים") הוא סוג של דינוזאור טורף מקבוצת הצרטוזאוריה. יצור זה חי בתקופה יורה עליון ומאובניו נמצאו בעיקר בטנזניה שבאפריקה.
הוא היה קרוב משפחתם הקדום של הצרטוזאורוס ובעיקר של הקרנוטאורוס אך היה בעל מבנה גוף זריז וצר יותר. אורכו הגיע ל-6.2 מ', גובהו ל-1.46 מ' ומשקלו ל-210 ק"ג. היה לו צוואר ארוך עם ראש קטן ובו פתחי עיניים גדולים ולסתות קטנות וחלשות. הרגליים היו צרות ונמוכות והזנב היה ארוך ובעל זיזים רבים. הזרועות היו קטנות.
לא ברור אם יצור זה היה טורף, אוכל כל או אוכל נבלות ואולי אפילו צמחוני, ייתכן שכמו קרוב משפחתו הסיני הלימוזאורוס (Limusaurus).
בישראל

לא ברור אם דינוזאור זה חי בישראל אך מאובני עקבות שנמצאו בבית זית יכולים להיות קשורים אליו או לדינוזאור אחר ממשפחת האורניתומימיים, אליה השתייך בעבר.
Indiana Jones and the Great Circle

| --- | --- |

עטיפת המשחק
 כללי
 תאריך הוצאה:  9 בדצמבר 2024
 סוגה:  משחק פעולה-הרפתקאות
 פיתוח:  MachineGames
 הוצאה לאור:  Bethesda Softworks
 ארץ מקור:  ארצות הברית ארצות הברית
 שפות:  אנגלית 
 הפצה:  Bethesda Softworks
 סדרה:  אינדיאנה ג'ונס
 דרישות תוכנה
 מנוע משחק:  Motor
 מצבי משחק:  שחקן יחיד
 פלטפורמות:  Microsoft Windows Xbox Series X/S
 מדיה:  DVD הורדה דיגיטלית
 
 indianajones.bethesda.net
 
Indiana Jones and the Great Circle הוא משחק פעולה-הרפתקאות שפותח על ידי MachineGames ויופץ על ידי "Bethesda Softworks". המשחק מבוסס על דמותו של אינדיאנה ג'ונס וכולל עלילה מקורית השואבת השראה מסדרת הסרטים, המתרחשת בין אירועי "שודדי התיבה האבודה" (1981) ו"מסע הצלב האחרון" (1989), ועוסקת בהרפתקאותיו של הארכאולוג אינדיאנה ג'ונס בשנת 1937, בעודו מנסה לסכל את תוכניותיהם של ארגונים שונים המבקשים לרתום לעצמם כוח הקשור למעגל הגדול, מונח המתייחס לאתרים מסתוריים ברחבי העולם היוצרים מעגל מושלם כשהם מחוברים יחד על מפה. המשחק משתרע על פני אזורים רבים בעולם האמיתי כמו רומא, תאילנד, מצרים והרי ההימלאיה.
"Bethesda" ו-"MachineGames" הכריזו במשותף על פיתוח המשחק בינואר 2021, ומסרו כי פיתוח המשחק יבוצע בשיתוף פעולה עם "Lucasfilm Games". את המשחק ביים ג'רק גוסטפסון, את עלילתה הגה המפיק בפועל טוד הווארד ועל הלחנת הפסקול הופקד המלחין גורדי האב, שהלחין עבור המשחק נעימות מקוריות לצד אינטרפרטציות מחודשות לנעימות שהלחין ג'ון ויליאמס עבור סדרת הסרטים.
המשחק יצא לשוק עבור Microsoft Windows ו-Xbox Series X/S ב-9 בדצמבר 2024.
משחקיות

המשחק הוא משחק פעולה-הרפתקאות בגוף ראשון המורכב גם מסגנונות משחק וז'אנרים שונים אחרים. השחקן יוכל לשלוט בדמותו של אינדיאנה ג'ונס בזמן שהוא מנווט באזורים ליניאריים-נרטיביים ואזורים ייעודיים אותם יהיה ניתן לחקור. כארכאולוג, השחקן יוכל לבחור האם להשתמש במכניקת ההתגנבות או לעסוק בלחימה ישירה מול אויביו. המשחק כולל גם פאזלים וחידות שונים ומגוונים, שרבים מהם יהיו אופציונליים. במהלך המשחק, יוכל השחקן להשתמש בשוט של ג'ונס עבור מערכת הלחימה ולצורך חציית אזורים ומכשולים מסוימים, כמו כן כאמצעי לפתירת חידות שונות במטרה לחשוף נתיבים חלופיים ולאסוף פריטי אספנות. על אף שהמשחק משוחק מגוף ראשון, במהלך סצנות המעבר וקטעי משחק מסוימים, תצוגת הגוף הראשון תוחלף בתצוגת גוף שלישי.
עלילה > דמויות ורקע עלילתי

עלילת המשחק מציגה נרטיב מקורי השואב השראה מסדרת הסרטים, ומתרחשת בשנת 1937, בין אירועי הסרט הראשון, "שודדי התיבה האבודה" (שמתרחש בשנת 1936), לבין הסרט השלישי, "מסע הצלב האחרון" (המתרחש בשנת 1938). בדומה לשני הסרטים, עלילת המשחק מתרחשת לפני אירועי מלחמת העולם השנייה, ובמהלכה ישמשו כל ארבע מדינות הציר (גרמניה הנאצית, משטר וישי, איטליה הפשיסטית והאימפריה היפנית) כאנטגוניסטיות, כשאת התפקיד האנטגוניסטי המרכזי ביותר ימלאו הנאצים.
עלילת המשחק מתרחשת לאחר שג'ונס עזב את ארוסתו, מריון רייבנווד. בעקבות גניבת חפץ ממכללת מרשל, ג'ונס פונה לוותיקן במטרה לחקור את הגניבה, הקשורה לאתרים בעלי משמעות רוחנית שנבנו לאורך ההיסטוריה, מתוך הבנה שהמיקומים שלהם יוצרים מעגל מיושר בצורה מושלמת מסביב לכדור הארץ. מלבד רומא, מקומות אחרים כוללים את מקדש סוחותאי שבתאילנד, הפירמידות המצריות והרי ההימלאיה המושלגים. במהלך מסעו, חובר ג'ונס לג'ינה לומברדי, כתבת-חוקרת שלה עניין משלה בחקירה, והשניים יוצאים נגד אמריך ווס, נאצי בכיר שמשתמש במניפולציות פסיכולוגיות נגד אויביו.
פיתוח

ב-12 בינואר 2021, הכריזו "Lucasfilm Games" ו-"Bethesda Softworks" על תוכניותיהם להוציא משחק וידאו המבוסס על דמותו של אינדיאנה ג'ונס, אשר יפותח על ידי "MachineGames", ועל הפקתו בפועל יופקד טוד הווארד מטעם "Bethesda"; שתי חברות הנמצאות בבעלות "ZeniMax Media". הווארד ראה ב-"MachineGames" חברה אידיאלית לפיתוח הפרויקט בשל עבודתה על סדרת "Wolfenstein", אשר עלילתה כוללת קרבות נגד הנאצים, בדומה לעלילת סרטי "אינדיאנה ג'ונס". הווארד הגה את תוואי עלילת המשחק, וכמפיק בפועל, בדק מדי פעם את התקדמות פיתוח המשחק במקום למלא תפקיד מעשי.
הווארד, מעריץ "אינדיאנה ג'ונס" מושבע, הציג בעבר את קונספט המשחק לג'ורג' לוקאס בסביבות 2009, על אף שפיתוח הפרויקט לא התקדם באותה תקופה, בין היתר בגלל של-"Bethesda" לא היו המשאבים לפתח אותו. בנוסף, "לוקאס פילם" הייתה מעוניינת להיות אחראית על הפצת המשחק, תפקיד ש-"Bethesda" ביקשה לשמור לעצמה, ושתי החברות לא הצליחו להגיע להסכמה.
הכרזת פיתוחו של המשחק בשנת 2021 לוותה בטיזר קדימון שכלל ביצי פסחא שונות ורמזים לגבי אופייו של המשחק. נכון לאמצע 2021, המשחק היה בשלבי פיתוח ראשוניים. המשחק פותח באמצעות מנוע המשחק "id Tech", ועל בימויו הופקד ירק גוסטבסון. בשלהי 2022, נמסר על הצטרפותו של ינס אנדרסן לפרויקט כמעצב ראשי, לאחר שבעבר התקבל לעבודה באותו תפקיד על פיתוח המשחק שתוכנן כבר בשנת 2009. אנדרסון שימש גם כמעצב ראשי במשחקים "רידיק: הבריחה מבוצ'ר ביי" ‏(2004) ו-"The Darkness" ‏(2007). צוות הפיתוח של המשחק כלל יותר מ-20 מפתחים שעבדו על "The Darkness".
שם המשחק, פרטי העלילה וקטעי משחקיות ראשונים נחשפו ב-18 בינואר 2024, במהלך מצגת הווידאו של "Xbox Developer_Direct" של מיקרוסופט. כמו כן הוכרז כי המשחק ישוחק מנקודת מבט של גוף ראשון, החלטה שקיבלה תגובה מעורבות מצד גיימרים ומעריצי הזיכיון. עבור "MachineGames", המשחק ממשיך במסורת של פיתוח משחקים בגוף ראשון, ובמקביל מבדיל אותו ממשחקי גוף שלישי בזיכיונות המקבילים "טומב ריידר" ו-"Uncharted". ההחלטה לפתח את המשחק כמשחק בגוף ראשון התקבלה גם מתוך הרצון להכניס את השחקן במלואו לדמותו של אינדיאנה ג'ונס.
עוד נמסר כי ל"לוקאספילם" יהיה זכות אישור סופי על עלילת המשחק, שיהיה המשחק הראשון של החברה מזה שנים שאינו קשור לזיכיון "מלחמת הכוכבים", ומשחק "אינדיאנה ג'ונס" הראשון מאז "Indiana Jones Adventure World" משנת 2011. במהלך פיתוח המשחק נעשה שימוש במודל פניו של הריסון פורד, אשר גילם את הדמות מאז "שודדי התיבה האבודה", בעוד שאת הדמות מדבב טרוי בייקר. שחקנים אחרים שלוהקו למשחק כוללים את אלסנדרה מסטרונרדי בדמותה של ג'ינה לומברדי, מריו גבריליס בדמותו של אמריך וס וטוני טוד בדמותו של לוקוס. את הפסקול הלחין המלחין גורדי האב, על בסיס עבודתו של ג'ון ויליאמס, מלחין הסרט המקורי. האב עבד בעבר על הפסקול של משחק הווידאו משנת 2009, "Indiana Jones and the Staff of Kings". פעולות מסוימות נוצרו עבור המשחק על ידי פעלולנים שהופיעו בחליפות לכידת תנועה.
הפצה

המשחק יצא לשוק עבור Microsoft Windows ו-Xbox Series X/S ב-9 בדצמבר 2024, והיה זמין כבר ביום ההשקה שלו ב-Xbox Game Pass. החוזה הראשוני בין "Bethesda" לחברת האם של "לוקאס פילם", "חברת וולט דיסני", קבע כי המשחק יושק במספר קונסולות, כולל פלייסטיישן 5, אך תנאים אלו השתנו כאשר מיקרוסופט רכשה את "ZeniMax Media" במרץ 2021, ובכך קיבלה בעלות על "Bethesda Softworks" ו-"MachineGames". דיסני הצדיקה את בלעדיותו של המשחק ל-Xbox ולמחשב האישי בנימוק ששתי קונסלות אלו מהוות שוק גדול מספיק דיו.
בלקלאווה (בגד)

| --- | --- |

שיטות שונות לחבישת בלקלאווה
 סוג:  ברדס, בגדי ספורט 
 מיוצר מ:  צמר כותנה ועוד..
 חלק גוף:  ראש
 ייעוד:  הגנה מפני הקור העז, כיסוי הפנים
 
בלקלאווה (הקרויה גם "מסכת סקי") היא כיסוי ראש המכסה את כל הראש ומותיר רק חלק מהפנים חשוף. מקורו של השם הוא בעיירה בלקלאווה שבחצי האי קרים. במלחמת קרים הוענקו לחיילים הבריטים בלקלאוות סרוגות כדי להגן עליהם מפני הקור העז. הבלקלאוות הוכנו בדרך כלל מצמר, וניתן היה לגלגלן לצורה דמוית כובע כדי שרק החלק העליון של הראש יהיה מכוסה.
בלקלאוות מודרניות מיוצרות ממספר חומרים, כגון משי, כותנה, פוליפרופילן, נאופרן, צמר, סיבים אקריליים או פליס. הן מצויות בשימוש בענפי ספורט חורף כגון סקי, גלישת שלג, גלישה במזחלות, ריצה או רכיבת אופניים בחורף. מטרתן במקרים אלו היא להגן על הפנים מפני הרוח החורפית ולשמור על חום הגוף. רוכבי אופנועים נוהגים לחבוש בלקלאווה כשכבה נוספת מתחת לקסדת הבטיחות שלהם. הבלקלאוות עוזרות במניעת הידבקות לכלוך לצד הפנימי של הקסדה.
מומחים סבורים כי בלקלאוות מסייעות לאתלטים להימנע מאסתמה מושרית הנובעת מפעילות גופנית נמרצת, באמצעות מיחזור של הלחות הנפלטת מגוף האדם, ובהתאמה לתאוריה שלפיה אוויר יבש, ולא טמפרטורה, עשוי לגרום לסוגים מסוימים של אסתמה.
לפי התקנות, נהגי מרוצים חייבים ללבוש מתחת לקסדה בלקלאוות העשויות מחומר חסין אש, על מנת להגן על ראשיהם במקרה שתפרוץ שרפה בעקבות תאונה. בדרך כלל מכסה הבלקלאווה את האף והפה של הנהג, על מנת למנוע שאיפה של עשן ואדים.
לעיתים משמשת הבלקווה גם למטרות פליליות, כגון פושעים המבצעים שוד. מנגד, הבלקלאווה מצויה גם בשימושם של יחידות המשטרה המיוחדת SWAT או כוחות מיוחדים, הרוצים להימנע מחשיפת מראה הפנים של אנשיהם. חברים בארגוני אוהדים המכונים אולטראס משתמשים גם הם בבלקלאווה, במיוחד בצעדות למשחקים ובמופעי פירוטכניקה, על מנת להימנע מזיהוי וכן ממעצר על ידי המשטרה וזרועותיה או כוחות ביטחון אחרים הנוכחים באצטדיון ומחוצה לו.
כוחות גרילה, כגון מחבלי חמאס, מרבים להשתמש בבלקלאווה מסיבות דומות.
בנייה טרומית

בנייה טרומית של בית פרטי
בנייה טרומית היא שיטת בנייה המבוססת על הרכבה מהירה של רכיבי בניין מוכנים המיוצרים במפעל ומובאים לאתר. הבנייה הטרומית נחשבת זולה יחסית וקיימים לה יתרונות וחסרונות שונים לעומת הבנייה הקונבנציונלית.
בבנייה הטרומית נעשה שימוש באלמנטים תעשייתיים מוכנים מראש המיוצרים בכמויות גדולות במפעל ומובאים לאתר ומורכבים בו. תהליך הבנייה במקרה כזה הוא בעיקר הרכבה של אלמנטים טרומיים מוכנים המתחלקים לשלושה סוגים כלליים על פי מספר ממדיהם:
אלמנטים חד-ממדיים - עמודים וקורות טרומיות
אלמנטים דו-ממדיים - קירות מוכנים, עם או בלי פתחים כהכנות לדלתות וחלונות וחלקי רצפות ותקרות מוכנים מראש.
אלמנטים תלת-ממדיים - מערכת רכיבי בניין הכוללת תאי נפח שלמים המיוצרים במפעל ומורכבים באתר לכדי בניין שלם. אלמנטים אלו יכולים להיות חדרים יבילים שלמים הכוללים ארבעה קירות, רצפה, תקרה ופתחים, כמו כן הכנות למערכות בניין שונות.
היתרון הגדול של הבנייה הטרומית היא עלות נמוכה מאוד של בנייה. עם זאת, קיימים גם חסרונות רבים לבנייה בשיטה זו. החיסרון המרכזי הוא חוסר גמישות הפוגע באיכותו האדריכלית של המבנה. בהיבט זה, ככל שנעשה שימוש ברכיבים קטנים יותר, כך מתאפשרת גמישות גדולה יותר בתכנון ואפשרות להרכבתם בצורה חופשית יותר.
בנוסף, קיומם של אלמנטים טרומיים המתחברים זה לזה באתר יכול להוות נקודת תורפה משמעותית לבניין בכל הנוגע לאטימות כנגד מים. בבנייה קונבנציונלית, הסיכוי לחדירת מים אל פנים הבניין נמוך יותר מזה שבבנייה הטרומית בשל העובדה שיציקות הבטון הן המשכיות ומונעות חריצים, ולו הקטנים ביותר, אשר מים עלולים לחדור דרכם.
שיקולי התכנון של הרכיבים הטרומיים בפרויקט בנייה כלשהו הם שיקולי הנדסת תעשייה וניהול ושיקולים אדריכליים והנדסיים המנסים בדרך כלל למצוא את הרכיבים האופטימליים לבנייה זולה וטובה. הוזלת הבנייה היא תוצאה של ייצור המוני יותר של הרכיבים הטרומיים - גם באתר הבנייה עצמו וגם בשימושם באתרים נוספים, מחירי ההובלה שנובעים מגודל הרכיבים והאפשרות להעמיסם ביעילות על משאיות וזמן הרכבתם באתר, שכן הרכבה מהירה וקלה חוסכת כסף המושקע בכח האדם.
היסטוריה

הבנייה הטרומית קיימת בעולם במידה מסוימת מאז העת העתיקה, בה חלק מרכיבי הבניין נבנו בסדנאות על ידי אנשי מלאכה שונים ונמכרו עבור מיזמי בנייה שונים. ההתפתחות המשמעותית של הבנייה הטרומית והתעשייתית החלה למעשה באנגליה בתקופת המהפכה התעשייתית. ארמון הבדולח שבנה ג'וזף פקסטון בלונדון ב-1851 היה פורץ דרך מבחינה זו שכל רכיביו יוצרו בבית חרושת, הורכבו באתר ופורקו בתום היריד שלכבודו נבנה. הנסיך אלברט, שהיה בעלה של ויקטוריה מלכת הממלכה המאוחדת, היה תומך נלהב של התעשייה ועודד בנייה תעשייתית וטרומית.
בנייה טרומית, כתחליף לבנייה הקונבנציונלית מבטון מזוין החלה להתפתח רק באמצע המאה ה-20, תפסה תאוצה והפכה מאז לענף תעשייתי עצמאי. מאז גם החל ייצור טרומי של אלמנטים גדולים יותר מסוג קירות וקוביות שלמות של חדרים או בתים לטובת הרכבה באתר בנייה.
בנייה טרומית בישראל

בנייה טרומית מאפשרת הקמה זריזה מאוד של שכונות או אתרי קרוואנים כאשר יש צורך בשיכון מהיר של אוכלוסייה. שימוש זה נפוץ במיוחד בישראל, שבה השיכון המהיר והזול הוא עניין מרכזי בענף הבנייה. מבנה יביל ("קרוואן") הוא למעשה מבנה טרומי שהורכב מראש במפעל, אותו ניתן להוביל ממקום למקום ולשכן בו אנשים במהירות. היתרון הכלכלי בשיטה זו הוא גם האפשרות להוביל את הבתים למקום אחר ולשכן בהם אנשים אחרים לאחר שהקודמים עזבו לבתי מגורים אחרים.
בעליות הגדולות במהלך ההיסטוריה של מדינת ישראל נעשה שימוש רב בבנייה טרומית לבניית שיכונים ולהקמת שכונות קרוואנים ששוכנו מהר. בבניית היישוב ניצן במסגרת תוכנית ההתנתקות נבנה יישוב שלם מבתים ניידים לטובת מפוני גוש קטיף. בניית היישוב בבנייה טרומית הוא פתרון זמני ומהיר ונטענו נגדו טענות רבות כנגד איכות המגורים הירודה ובעיות תחזוקה ותשתית חמורות הקיימות באתר.
ראו גם

הביטאט 67' - אחד המבנים הראשונים שנחשבו ליצירה אדריכלית של בנייה טרומית
מבנה יביל
קראווילות יבילות בניצן
אמיל וולף (מהנדס)

| --- | --- |

פסלו של אמיל וולף באויפשט
 לידה:  2 בינואר 1886 בודפשט, האימפריה האוסטרו-הונגרית 
 פטירה:  15 ביולי 1947 (בגיל 61) 
 מדינה:  הונגריה 
 
אמיל וולף (בהונגרית: Wolf Emil; בודפשט, 2 בינואר 1886 – קוק-סור-מר, בלגיה, 15 ביולי 1947) היה מהנדס כימיה יהודי-הונגרי, ניצול שואה, ממייסדי תעשיית התרופות ההונגרית העצמאית.
קורות חיים

אמיל וולף נולד במשפחה יהודית בבודפשט כבנם של הסיטונאי מור וולף ושל מריה לובל. הוא למד באוניברסיטת מינכן וסיים לימודי הנדסה כימית. לאחר מכן עבד במפעלים בגרמניה ואחר כך אצל גדעון ריכטר זמן מה. יחד עם מהנדס הכימיה ג'רג' קרסטי הקים את מפעל הכימיקלים "אלקה"-"Alka" בשנת 1910 ובינואר 1912 הפך את החברה שלו לחברת מניות בערבון מוגבל בעזרת הלוואה בנקאית. ב-1913 היא המשיכה לפעול בשם כינונין (Chinoin) מפעל למוצרים פרמצבטיים וכימיים. וולף ביחד עם גדעון ריכטר הקימו למעשה את תעשיית התרופות ההונגרית העצמאית. וולף יזם את ייצור התרופות הסינתטיות בהונגריה בראשית המאה העשרים, שלא היה קיים שם באותה תקופה. הוא הוביל את צוות המחקר אשר הפיק את ה"אולטראספטיל" (ultraseptyl) והעבודה המשמעותית שלו כללה את הייצור התעשייתי של הפפברין (Papaverine). וולף וקבוצת המחקר שלו שיתפו פעולה עם פרופסור גזה זמפלן, שניהל את המכון לכימיה אורגנית של אוניברסיטת בודפשט לטכנולוגיה ולכלכלה, והצליחו לפתור את המשימה בשנות ה-30 של המאה ה-20. הוא מילא את תפקיד המנכ"ל של החברה עד 1940 ואז נאלץ להתפטר בשל יהדותו ופרסום החוקים האנטי יהודיים ומיוחד החוק היהודי השני והחוק היהודי השלישי. בשנת 1944 גורש תחילה למחנה ריכוז בגרמניה הנאצית בגלל מוצאו היהודי ולאחר מכן לטרזיינשטט. הוא שרד את השואה וחזר לביתו בשנת 1945 ואז החל לארגן מחדש את מפעלו כמנכ"ל. בשל עבודתו וכדי להזניק שוב את המוניטין של מפעל כינונין נסע שוב גם לחו"ל ועבד בקצב עבודה יתר על המידה. הוא נפטר בבלגיה לאחר מחלה קצרה.
משפחתו

הוא התחתן פעמיים. ב-17 בנובמבר 1917 בבודפשט עם ארז'בט, בתם של ד"ר שאלאמון (שלמה) אולנברג ושל גולדה פישר. הם התגרשו בשנת 1924. הוא התחתן בשנית ב-18 במרץ 1933. אשתו השנייה הייתה וילמה, בתם של פרנץ צופון ושל ארז'בט דרשקוביץ'.
הנצחה

פסל פרוטומה שלו, עבודתו של הפסל דוד טוט נחנך באויפשט, ב-23 בספטמבר 2010.
לקריאה נוספת

לקסיקון ביוגרפי הונגרי
לוח שנה של מלומדים